Sergei ja Julija Skripali mürgitamine

4. märtsil 2018 mürgitati Salisburys Inglismaal Sergei Skripal, Venemaa sõjaväeluure GRU endine ohvitser, ja tema tütar Julija Nõukogude Liidus ja Venemaal aastatel 1971–1993 välja töötatud ja toodetud Novitšoki perekonda kuuluva tugevatoimelise närvimürgiga. Esialgne juurdlus pidas väga tõenäoliseks, et mürk oli pärit Venemaalt. Peaminister Theresa May nimetas juhtunut "sõjalise agressiooni aktiks Suurbritannia kodanike vastu Suurbritannia territooriumil". Suurbritannia süüdistas avalikult Venemaad Sergei Skripali ja tema tütre tapmiskatsega seotuses ning Keemiarelva keelustamise konventsiooni rikkumises. Sellele järgnes Vene diplomaatide väljasaatmine peamiselt Euroopa Liidu ja NATO liikmesriikidest. Mürgi identifitseeris Porton Downi lähedal Winterbourne Gunneris paiknev Keemia-, Bioloogia-, Radioloogia- ja Tuumakaitsekeskuse labor. 19. märtsil avaldas BBC, et Venemaa suursaadiku Suurbritannias Aleksandr Jakovenko sõnul on britid tuvastanud mürgi täpsemalt kui A-234, kuid ametlikku kinnitust sellele briti võimude poolt antud ei olnud. 3. aprillil ilmus The Guardianis artikkel selle kohta, et on tulnud avalikuks, et Porton Downis asuva Ühendkuningriigi Kaitseministeeriumi Kaitsealase Teadus- ja Tehnoloogialabori eksperdid ei ole suutnud tõendada närvimürgi pärinemist Venemaalt. Labori juht Gary Aitkenhead ütles, et kasutatud aine tuvastati sõjalise otstarbega Novitšoki rühma kuuluva närvimürgina, mida arvatavasti suudab kasutada vaid riik. Ta lükkas tagasi Venemaa süüdistused, et kasutada võidi Porton Downist (mis asub mürgituskohast Salisburyst kõigest 8 miili kaugusel) pärit mürki. Kuigi Porton Downi ekspertidel ei olnud pakkuda vastumürki, oskasid nad anda soovitusi kannatanute ravimiseks. Sama mürgi läbi umbes 13 km kaugusel põhjaloodes asuvas Amesburys 30. juunil mürgituse saanud kahest isikust oli 8. juuli õhtuks surnud üks, 44-aastane naine. 4. märtsil kell 16.15 tuli Ühendkuningriigi hädaabiteenistusele telefonikõne, mis teatas Sergei ja Julija Skripali leidmisest teadvusetuna pargipingilt. Pealtnägija oli näinud Julijat vahutava suu ja pahupidi silmadega. Mõlemad kriitilises seisundis kannatanud toimetati eraldi Salisbury haiglasse. Lisaks neile viidi haiglasse ka asja uurinud politseinik, kes aga lasti haiglast koju 22. märtsil. Wiltshire'i krahvkonna peakonstaabel ütles, et närvimürgiga võis kokku puutuda lisaks juba nimetatud kolmele inimesele veel kuni 131 inimest, kes paigutati kohalike meedikute pideva jälgimise alla. Mitte kellelgi neist sümptomeid ei leitud. Haiglas tehti intsidendiga seoses arstlik läbivaatus 48 inimesele. Mürgi jälgi leiti ka Skripalide poolt samal pärastlõunal külastatud pubist Mill ja restoranist Zizzi, mistõttu soovitati kuni 500 inimesel, kes neid kohti samal ajal külastasid, pesta neis kohtades kantud riided ja isiklikud esemed. 29. märtsil teatas BBC, et arstide sõnul tuli Skripali tütar Julija teadvusele, on võimeline rääkima ja paraneb kiiresti; Sergei Skripal oli jätkuvalt kriitilises, kuid stabiilses seisundis. 6. aprillil teatas Salisbury haigla, et Sergei Skripal ei ole enam kriitilises seisundis, allub hästi ravile ja paraneb kiiresti. 33-aastane Julija Skripal kirjutati haiglast välja 10. aprillil 2018. Julija viidi pärast haiglast väljasaamist Suurbritannia võimude poolt salajasse asukohta. Julija 66-aastane isa kirjutati haiglast välja 18. mail 2018. Suurbritannia välisluureteenistus MI6 ja Ameerika Ühendriikide Luure Keskagentuur pidasid läbirääkimisi Skripalidele pärast haiglast lahkumist uue identiteedi andmiseks ja võimalikuks elama asumiseks Ameerika Ühendriikidesse. Suurbritannia välisministeeriumi kõneisik ütles, et Venemaa saatkonna taotlus Julija Skripaliga kohtuda anti Julija Skripalile edasi ja see on tema otsustada, kas ja millal ta soovib Venemaa konsulaarametnikega kohtuda. 11. aprillil keeldus Julija Skripal Venemaa konsulaarabist, põhjendades seda sellega, et praegu ta seda ei vaja, kuid tal on saatkonna kontaktandmed olemas ja kui ta peaks ümber mõtlema, siis saab ta ise saatkonna poole pöörduda. Maikuus edastatud pöördumises märkis Julija muu hulgas, et soovib mingil ajal kaugemas tulevikus naasta Venemaale. 6. aprillil avaldasid Suurbritannia ametivõimud vastuseks 5. aprillil ÜRO Julgeoleku Nõukogu istungil Venemaa ÜRO saadiku Vassili Nebenzia tõstatatud küsimusele, mis on saanud Skripali koduloomadest, et pärast Skripalide kodu politsei poolt nädalateks sulgemist viimaks sinna pääsenud Keskkonna-, Toidu- ja Maaeluameti (DEFRA) veterinaar leidis mitmeid nädalaid hoolitsuseta jäänud koduloomad – kaks merisiga ilmselt janusse surnuna ja kassi elusana. Stressis ja tugeva alatoitumise all kannatanud kass hukati tema piinade lõpetamiseks ja väidetavalt tuhastati Proton Downis. Skripali teist kassi ei ole leitud. Loomade õigusi kaitsva organisatsiooni PETA direktor Elisa Allen süüdistas loomade surmas Suurbritannia ametiasutusi. PETA nõuab uurimist, et tuvastada, kuidas sai selline loomade hukkumine juhtuda, ning tagada, et võetaks meetmeid, et vältida sellist loomade hukkumist tulevikus. Kiirabitöötajad määrasid kannatanute esmaseks diagnoosiks fentanüülimürgistuse. 6. märtsil võtsid mürgistuse uurimise üle Londoni piirkonna terrorismivastase võitluse ametnikud, kuid kinnitasid, et juhtunut ei käsitleta terrorirünnakuna. 7. märtsil korraldas siseminister Amber Rudd Suurbritannia valitsuse kriisinõupidamise, et juhtumit arutada. Politsei avaldas, et Skripalid mürgitati närvimürgiga ja neil on selleks kasutatud aine kohta rohkem teavet. Juhtumit hakati edasi uurima mõrvakatsena. Briti uurijate esialgse uurimisversiooni kohaselt toimetati mürk kohale Julija Skripali kohvris, sokutades selle sinna salaja, enne kui ta Moskvast isale külla sõitis. Selle versiooni järgi kasutati Julijat sihilikult tema isa ründamiseks ning mürgiga oli immutatud kas mõni tema riietusese, kosmeetikavahend või kingitus, mis avati alles siis, kui ta jõudis oma isa juurde. Seejärel uuriti võimalust, et ohvrid mürgitati Sergei auto ventilatsiooniseadmesse puistatud Novitšoki pulbrilise variandiga. 28. märtsiks olid uurijad jõudnud järeldusele, et Skripalid mürgitati Sergei Skripali kodu välisukse lingile määritud mürgiga. 1. aprillil küsitlesid uurijad Julija sõbrannat, kes lendas Londonisse varsti pärast Julijat ja kes tõi Julija palvel Sergei Skripali jaoks Venemaalt paki tatart ja loorberilehti, kuid uurimise keskmesse jäi endiselt 28. märtsil avaldatud versioon. 12. aprillil kinnitasid Keemiarelvade Keelustamise Organisatsiooni esindajad kannatanute vereproovide ja sündmuspaikadest leitud mürgijääkide põhjal Porton Downi laboratooriumi teostatud analüüsi tulemusi närvimürgi tüübirühma kohta, täpsustamata mürgi nimetust. Aprilli lõpul teatas Venemaa meedia Saratovi oblastis Šihhanõs asuva instituudi, kus mürk väidetavalt toodeti, maatasa tegemise alustamisest keemiarelvade hävitamise programmi raames. 22. aprillil teatati, et Briti terrorismivastane politsei oli teinud kindlaks Sergei ja Julija mürgitamise korraldanud FSB rühma ja selle juhi. 1. mail 2018 kinnitas Suurbritannia riiklik julgeolekunõunik Mark Sedwill, et riigi pädevatel organitel pole õnnestunud rünnaku korraldanud isikuid veel tuvastada. 5. septembril 2018 teatasid Suurbritannia võimud, et Skripalide mürgitamises on kahtlustatavad Venemaa kodanikud Aleksandr Petrov ja Ruslan Boširov, kes saabusid riiki 2. märtsil ja lahkusid 4. märtsil. President Putin allkirjastas kaks päeva varem dekreedi, millega kuulutati andmed riigi välisluure heaks töötavate vabakutseliste agentide kohta riiklikuks saladuseks. 14. veebruaril 2019 sai teatavaks Julija ja Sergei Skripali mürgitamisjuhtumi kolmas kahtlusalune, kõrge auastmega GRU ohvitser Deniss Sergejev, kes tegutses varjunime Sergei Fedotov all. Sellest teatas uurimisrühm Bellingcat. Juba kuriteo uurimise algusfaasis võttis Suurbritannia valitsus seisukoha, et mürgistuse põhjustanud aine sai pärit olla ainult Venemaalt. Suurbritannia peaminister Theresa May pani oma 12. märtsi 2018 avalduses vastutuse juhtunus Venemaa valitsusele ja ütles, et tegemist on riikliku jõu seadusvastase kasutamisega. 14. märtsil teatas Theresa May parlamendis esinedes kasutusele võetavatest vastumeetmetest, mis sisaldasid 23 Vene diplomaadi väljasaatmist, kõrgematasemeliste kontaktide peatamist Venemaaga, Suurbritanniasse saabuvate Venemaa kodanike tugevdatud kontrolli ja Suurbritannia ministrite ning teiste kõrgetasemeliste isikute mittesõitmist jalgpalli maailmameistrivõistlustele Venemaal. Kolm päeva hiljem teatas Venemaa välisministeerium, et saadab omapoolse sammuna riigist välja 23 Suurbritannia diplomaati. Suurbritanniale avaldasid toetust liitlased Euroopa Liidus, NATO-s ja mujal. Ameerika Ühendriikide välisminister Rex Tillerson sõnas oma 12. märtsil 2018 tehtud avalduses, et usaldab täielikult Suurbritannia juurdlust ja lisas, et närvimürk Novitšok ei saanud pärit olla kusagilt mujalt kui Venemaalt. Mitu Euroopa riiki siiski Venemaa diplomaatide väljasaatmisega ei ühinenud, sh Austria, Malta, Kreeka ja Portugal. 30. märtsil otsisid Suurbritannia võimud Londoni Heathrow' lennujaamas läbi Venemaa Aerofloti reisilennuki. 4. aprillil tuli avalikuks, et Suurbritannia välisministeerium on enne 27. märtsi kustutanud oma Twitteri postituse, milles väideti, et "maailma parimad eksperdid Porton Downi laboratooriumis on kindlaks teinud, et tegemist oli sõjalise otstarbega Novitšoki rühma kuuluva närvimürgiga, mis on toodetud Venemaal". Suurbritannia välisministeeriumi pressiesindaja põhjendas postituse kustutamist sellega, et see oli "kärbitud ja ebatäpne teade". Venemaa on süüdistused Skripalide mürgitamises tagasi lükanud. 13. märtsil teatas Venemaa saatkond Londonis, et Suurbritannia valitsusele esitati diplomaatiline noot, milles eitati kategooriliselt Venemaa igasugust seotust Salisbury intsidendiga. Muuhulgas lükkas Venemaa välisministeerium tagasi väited, nagu oleks Novitšok välja töötatud Venemaal (Maria Zahharova, Venemaa Föderatsiooni välisministeeriumi ametlik esindaja väitis: "Mitte kunagi pole Nõukogude Liidu territooriumil Nõukogude Liidu eksisteerimise ajal ega ka Venemaa Föderatsiooni eksisteerimise ajal Venemaa Föderatsiooni territooriumil toimunud arendustegevust, mille otsene või koodnimetus oleks olnud Novitšok.") ja süüdistas selles hoopis Läänt. Venemaa juurdluskomitee teatas 16. märtsil, et avas kriminaaluurimise, eesmärgiga välja selgitada Julija Skripali mõrvamise katse asjaolud. Kuna Julija Skripal on Venemaa kodanik, taotles Venemaa oma kriminalistide kaasamist uurimisse, mürginäidiste saamist uurimiseks ja Venemaa konsulaarametnike juurdepääsu Julija Skripalile, kuid Suurbritannia keeldus sellest, rikkudes sellega Venemaa hinnangul Suurbritannia ja Nõukogude Liidu vahel 1968. aastal sõlmitud konsulaarlepingut, mille kohaselt on Moskva esindajatel õigus kohtuda Suurbritannia pinnal viibivate oma kodanikega ja neid nõustada. 23. märtsil ütles Venemaa saadik Eestis Aleksandr Petrov Venemaa Eesti suursaatkonna infotunnis, et Venemaad süüdistatakse emotsioonide pinnalt ning ühtki tegelikku tõendit ei ole esitatud. Tema sõnul usaldavad ka Eesti ametkonnad täielikult Suurbritanniat ilma tõenditeta. Ta ütles, et küsis Eesti ametkondadelt, kas britid on Eestile esitanud tõendeid, mis kinnitaks Venemaa süüd, ja sai vastuseks, et tõendeid esitatud pole, kuid Eesti usaldab oma sõpru. Ta pidas võimalikuks, et Skripalide mürgitamine võib olla Venemaa-vastane provokatsioon, näiteks Nord Stream 2 nurjamiseks. Vastusammuna Venemaa diplomaatide väljasaatmisele Suurbritanniast saatis Venemaa omakorda välja 23 Suurbritannia diplomaati ja sulges nende konsulaadi Peterburis. 28. märtsil 2018 tehtud avalduses kritiseeris Venemaa välisministeerium Suurbritannia võime, et need on asunud Venemaad oma kodanike mürgitamises süüdistama ilma mingeid tõendeid või isegi selget pilti juhtunust esitamata, ja vallandanud Venemaa vastu laiaulatusliku poliitilise ja meediakampaania. Venemaa välisministeeriumi seisukoha järgi eiras London sellega "kõiki rahvusvahelise õiguse, kõlbluse ja terve mõistuse norme". Avalduses kutsuti hoopis Londonit üles tõestama, et Skripale ei mürgitanud Suurbritannia enda agendid. 29. märtsil teatas Venemaa välisminister, et Venemaa saadab riigist välja 60 Ameerika Ühendriikide diplomaati ja sulgeb nende peakonsulaadi Peterburis. 30. märtsil teatas Venemaa järgmistest vastumeetmetest, mille tulemusena saadetakse Venemaalt välja iga Venemaa diplomaatide väljasaatmise kampaaniaga ühinenud riigi diplomaate täpselt samasugusel arvul, nagu need saatsid välja Venemaa diplomaate, sh teatati ka ühe Eesti diplomaadi väljasaatmisest. 31. märtsil teatas Venemaa transpordiministeerium, et nõuab Suurbritannia valitsuselt ametlikku selgitust eelmisel päeval Heathrow lennujaamas toimunud Aerofloti reisilennuki läbiotsimisele Suurbritannia võimude poolt ning ähvardas kohaldada samasuguseid vastusamme British Airwaysi lennukitele Venemaal. 4. aprillil toimus Hollandis Haagis Keemiarelvade Keelustamise Organisatsiooni (OPCW) kinnine istung, kus Venemaa taotles osalemist Venemaa endise topeltagendi Sergei Skripali ja tema tütre Julija mürgitamise uurimises, kuid ei saanud selleks piisavat toetust. 5. aprillil peetud pressikonverentsil väitis Venemaa välisministeeriumi pressiesindaja Maria Zahharova, et Suurbritannia välisministeerium on kustutanud oma Twitteri postituse, kus väideti, et Skripalide mürgitamiseks kasutatud aine pärineb Venemaalt. Ta märkis, et Novitšoki-tüüpi mürke suudab toota 20 riiki, sealhulgas Ühendkuningriigi keemialabor, mis asub sündmuspaigast kõigest vähese arvu kilomeetrite kaugusel Porton Downis. Ta põhjendas ka seda, miks Venemaa vastusammude otsustamine Venemaa diplomaatide väljasaatmisele võttis mitu päeva aega – nimelt lähtus Venemaa sellest, et paljud riigid tegid Vene diplomaatide väljasaatmise otsuse Londoni ja Washingtoni surve all, mitte oma vabast tahtest, ja seetõttu tuli vastumeetmeid hoolikalt kaaluda. Ühtlasi juhtis ta tähelepanu asjaolule, et Skripali kodus olid koduloomad, kuid Suurbritannia uurimisorganid pole avaldanud, mis on neist saanud. Venemaa on öelnud Suurbritannia ja Ameerika Ühendriikide salateenistuste plaani kohta anda Sergei ja Julija Skripalile Ameerika Ühendriikides uus identiteet, et Venemaa näeb salajases ümberasustamises inimröövi ning see oleks järjekordne rahvusvahelise õiguse rikkumine. ^a Skripalid ja Whitshire'i politseinik Nick Bailey. Robert Mendick, Alec Luhn (8. oktoober 2018). "Identity of second Salisbury spy revealed in further embarrassment for Russia's beleaguered GRU" (inglise). The Telegraph. Vaadatud 8.10.2018.{{cite web}}: CS1 hooldus: kasutab parameetrit autorid (link) "Second Skripal Poisoning Suspect Identified as Dr. Alexander Mishkin" (inglise). Bellingcat. 8. oktoober 2018. Vaadatud 9.10.2018. "Salisbury Novichok poisoning: Two Russian nationals named as suspects". BBC News (inglise). 5. september 2018. Vaadatud 5. septembril 2018. "Counter-terrorism police release images of two suspects in connection with Salisbury attack" (inglise). Metropolitan Police. 5. september 2018. Originaali arhiivikoopia seisuga 27.09.2018. Vaadatud 19.09.2018. Andrew Roth, Vikram Dodd (27. september 2018). "Salisbury poisoning suspect identified as Russian colonel | 'Ruslan Boshirov' is actually decorated GRU officer Anatoliy Chepiga, investigators say" (inglise). TheGuardian.com. Vaadatud 27.09.2018.{{cite web}}: CS1 hooldus: kasutab parameetrit autorid (link) Tucker, Jonathon B. (2006). War of Nerves. New York: Anchor Books. lk 231. ISBN 978-0-375-42229-4. Mirzayanov, Vil (1995). Dismantling the Soviet/Russian Chemical Weapons Complex: An Insider's View. Global Proliferation of Weapons of Mass Destruction: Hearings Before the Permanent Subcommittee on Investigations of the Committee on Governmental Affairs, 104th Cong., lk 393–405. Lauri Laugen (6. aprill 2018). "The Times: Salisburys kasutatud närvimürk valmistati Venemaa sõjalises uurimisbaasis Saratovi oblastis". Delfi. Vaadatud 9. aprillil 2018. Ewen MacAskill (14. märts 2018). "Novichok: nerve agent produced at only one site in Russia, says expert". The Guardian (inglise keeles). Vaadatud 9. aprillil 2018.{{netiviide}}: CS1 hooldus: tundmatu keel (link) Anushka Asthana, Andrew Roth, Luke Harding and Ewen MacAskill (13.03.2018). "Russian spy poisoning: Theresa May issues ultimatum to Moscow". The Guardian. Vaadatud 27.03.2018.{{netiviide}}: CS1 hooldus: mitu nime: autorite loend (link) "Salisbury attack: EU condemns grave challenge to shared security; 17 countries expel Russian diplomats" (inglise keeles). Euroopa välisteenistus. 26. märts 2018. Vaadatud 9. aprillil 2018.{{netiviide}}: CS1 hooldus: tundmatu keel (link) Adam K. Raymond (15. märts 2018). "Trump, May, Merkel, and Macron Condemn Russia Over Spy Poisoning". New York Magazine (inglise keeles). Vaadatud 9. aprillil 2018.{{netiviide}}: CS1 hooldus: tundmatu keel (link) Amanda Connolly (14. märts 2018). "Russian spy attack: Canada condemns 'likely' Russian involvement as U.K. expels 23 diplomats" (inglise keeles). Vaadatud 9. aprillil 2018.{{netiviide}}: CS1 hooldus: tundmatu keel (link) "Statement by the Foreign Affairs Council on the Salisbury attack" (inglise keeles). Euroopa Liidu Nõukogu. 19. märts 2018. Vaadatud 9. aprillil 2018.{{netiviide}}: CS1 hooldus: tundmatu keel (link) Heather Stewart, Jennifer Rankin, Daniel Boffey (23.03.2018). "EU recalls ambassador from Russia as leaders back May over Salisbury". The Guardian. Vaadatud 27.03.2018.{{netiviide}}: CS1 hooldus: mitu nime: autorite loend (link) "Russian spy: What we know so far", BBC, 10. aprill 2018 "Russian spy: What are Novichok agents and what do they do?", BBC, 19. märts 2018 Steven Morris ja Pippa Crerar "Porton Down experts unable to verify precise source of novichok ", The Guardian, 3. aprill 2018 Patrick Greenfield (8. juuli 2018). "UK woman dies after being exposed to nerve agent novichok". theguardian.com (inglise). Vaadatud 9. juulil 2018. "Närvigaas toimetati Inglismaale ilmselt Skripali tütre kohvris". Postimees. 16.03.2018. Vaadatud 27.03.2018. "Юлия Скрипаль пришла в сознание и может говорить" (vene). BBC venekeelne teenistus. 29. märts 2018. Vaadatud 30.03.2018. Tom Parfitt, Catherine Philp, Deborah Haynes, Fiona Hamilton (6. aprill 2018). "Yulia Skripal thanks Salisbury in recovery message" (inglise). Moskva: The Times. Vaadatud 6. aprillil 2018.{{cite web}}: CS1 hooldus: mitu nime: autorite loend (link) Russian spy poisoning: Sergei Skripal 'improving rapidly' www.bbc.com (vaadatud 06.04.2018) "Russian spy: Daughter discharged from hospital" (inglise). BBC. 10. aprill 2018. Vaadatud 10.04.2018. "Yulia Skripal rejects Russian help as she recovers from poison attack", ABC News, 12. aprill 2018 "Ex-spy Sergei Skripal discharged after poisoning". BBC News. Vaadatud 18. mail 2018. Tim Shipman ja Richard Kerbaj (8. aprill 2018). "Sergei and Yulia Skripal offered new identities with CIA help | Poisoned daughter refuses to meet Russians" (inglise). Moskva: The Times. Vaadatud 8. aprillil 2018. Nigel Morris (5. aprill 2018). "Yulia Skripal is refusing hospital visits from Russian diplomats". inews.co.uk. Vaadatud 9. aprillil 2018. Harding, Luke (23. mai 2018). "Yulia Skripal: 'We are so lucky to have survived assassination attempt' | Daughter of double agent says she would like to return to Russia 'in the longer term'" (inglise). theguardian.com. Vaadatud 24. mail 2018. A report last week in the New York Times claimed that Skripal was giving briefings to Estonian and Czech spy agencies. Haroon Siddique ja Luke Harding "Sergei Skripal's cat and guinea pigs die after police seal house", The Guardian, 6. aprill 2018 Lydia Smith "‘UK authorities to blame’ for ‘tragic’ death of Sergei Skripal’s pets in sealed home, PETA says", Independent, 6. aprill 2018 Mariana Branco "Animais de Skripal morreram em casa. PETA culpa autoridades", Sabado.pt, 8. aprill 2018 Stephen Castlemarch "Former Russian Spy Mysteriously Falls Ill in Britain. Again.", New York Times, 5. märts 2018 "How the Salisbury poisoning unfolded.", Sky News, märts 2018 Tõnis Erilaid "Jälle uus teooria: luuraja Skripal sai mürgiannuse kodumaja ukselingilt", Õhtuleht, 25. märts 2018 "Spy poisoning: Highest amount of nerve agent was on door". BBC (inglise keeles). 28. märts 2018. Vaadatud 11. aprillil 2018.{{netiviide}}: CS1 hooldus: tundmatu keel (link) Neil Johnston "Russian spy poisoning: Skripal friend questioned over request for porridge", The Times, 2. aprill 2018 "Russian spy poisoning: Nerve agent inspectors back UK" (inglise). BBC News. 12. aprill 2018. Vaadatud 12.04.2018. "Институт, в котором якобы разработали "Новичок", сносит свои корпуса" (vene). RIA Novosti. 27. aprill 2018. Vaadatud 19.05.2018. Is this the Salisbury poisonings hitman? Former KGB captain codenamed 'Gordon' is Russian assassin suspect British media: Skripal was poisoned by former SFB officer "Gordon" (Russian), by RFE/RL Nelson, Nigel (22. aprill 2018). "Former high-ranking KGB spook 'is Russian assassin suspected in Salisbury poisoning attack'" (inglise). Daily Record. Vaadatud 28.04.2018. MacAskill, Ewan (1. mai 2018). "No suspects yet in Skripal nerve agent attack, MPs told". The Guardian. Vaadatud 2. mail 2018. Briti politsei avaldas Salisbury rünnakus kahtlustatavate nimed, ERR, 5. september 2018 May: Salisbury närvimürgirünnaku sooritasid Vene GRU töötajad, Postimees, 5. september 2018 "Putin signed decree on freelance spies days before Skripal claims" (inglise). TheGuardian.com. 5. september 2018. Vaadatud 6.09.2018. "Сведения о внештатных сотрудниках СВР стали гостайной" (vene). RIA Novosti. 3. september 2018. Vaadatud 6.09.2018. Bellingcat avalikustas kolmanda Skripalide mürgitaja nime Ehho Moskvõ/Postimees, 14. veebruar 2019 (vaadatud 16.02.2019) Kolmas Skripali tappa üritanud GRU agent ei lahkunud Suurbritanniast Telegraph/Postimees, 7. veebruar 2019 (vaadatud 16.02.2019) June 28, 2019, By Bellingcat, The GRU Globetrotters: Mission London By Mark Urban, Skripal poisoning: Third Russian suspect 'commanded attack' Lauri Lagen (14.03.2018). "May: Suurbritannia saadab riigist välja 23 Vene diplomaati, kontaktid Venemaaga peatatakse". Delfi. Vaadatud 27.03.2018. "http://www.pealinn.ee/tagid/koik/venemaa-saadab-valja-23-briti-diplomaati-n216555". Pealinn. Originaali arhiivikoopia seisuga 27. märts 2018. {{netiviide}}: välislink kohas |pealkiri= (juhend) "Tillerson: närvimürk sai pärineda ainult Venemaalt". Postimees. 13.03.2018. Vaadatud 27.03.2018. Patrick Wintour & Julian Borger (27. märts 2018). "Nato expels seven staff from Russian mission over Skripal poisoning". The Guardian (inglise keeles). Vaadatud 9. aprillil 2018.{{netiviide}}: CS1 hooldus: tundmatu keel (link) Patrick Greenfield ja Shaun Walker "Foreign Office considers Russian consular access to Yulia Skripal", The Guardian, 31. märts 2018 James Masters, Sheena McKenzie, Gianluca Mezzofiore ja Katie Polglase "UK government deletes tweet about Russian spy's poisoning", CNN, 4. aprill 2018 Angela Dewan, Milena Veselinovic & Carol Jordan (28. märts 2018). "These are all the countries that are expelling Russian diplomats". CNN (inglise keeles). Vaadatud 9. aprillil 2018.{{netiviide}}: CS1 hooldus: tundmatu keel (link) "Spy poisoning: Russia expels more UK diplomats". BBC (inglise keeles). 31. märts 2018. Vaadatud 10. aprillil 2018.{{netiviide}}: CS1 hooldus: tundmatu keel (link) Laur Viirand (26.03.2018). "USA saadab välja 60 Vene diplomaati, Seattle'i konsulaat suletakse". ERR. Vaadatud 27.03.2018. "Russia to close U.S. consulate in St. Petersburg, foreign minister says". PBS (inglise keeles). 19. märts 2018. Vaadatud 10. aprillil 2018.{{netiviide}}: CS1 hooldus: tundmatu keel (link) "Deze diplomaat wijst Rusland uit" (Belgia keeles). VTM. 4. aprill 2018. Originaali arhiivikoopia seisuga 5. aprill 2018. Vaadatud 4. aprillil 2018.{{netiviide}}: CS1 hooldus: tundmatu keel (link) "Eesti saadab välja Vene saatkonna kaitseatašee polkovnik Afanasjevi". ERR. 26. märts 2018. Vaadatud 9. aprillil 2018. "Venemaa saadab riigist välja Eesti kaitseatašee". Äripäev. 30. märts 2018. Vaadatud 9. aprillil 2018. "Georgia expels one Russian diplomat over UK nerve agent attack". Reuters (inglise keeles). 30. märts 2018. Vaadatud 10. aprillil 2018.{{netiviide}}: CS1 hooldus: tundmatu keel (link) Katja Miličić (30. märts 2018). "Russia closes door to one Croatian diplomat". The Voice of Croatia (inglise keeles). Vaadatud 10. aprillil 2018.{{netiviide}}: CS1 hooldus: tundmatu keel (link) Anette Parksepp (27.03.2018). "Iirimaa ja Moldova saadavad Vene diplomaadid välja". ERR. Vaadatud 27.03.2018. "Latvia to expel diplomat in response to Skripal poisoning" (inglise keeles). Läti rahvusringhääling. 26. märts 2018. Vaadatud 9. aprillil 2018.{{netiviide}}: CS1 hooldus: tundmatu keel (link) "Spy poisoning: Nato expels Russian diplomats". BBC (inglise keeles). 27. märts 2018. Vaadatud 10. aprillil 2018.{{netiviide}}: CS1 hooldus: tundmatu keel (link) Anette Parksepp (27.03.2018). "NATO tühistab seitsme Vene diplomaadi akrediteeringu". ERR. Vaadatud 27.03.2018. Kaarel Kressa (17. märts 2018). "Moskva saadab välja 23 Briti diplomaati ja sulgeb Briti konsulaadi Peterburis". Delfi. Vaadatud 9. aprillil 2018. Shaun Walker (30. märts 2018). "Russia expels more British diplomats over spy poisoning row" (inglise keeles). Vaadatud 9. aprillil 2018.{{netiviide}}: CS1 hooldus: tundmatu keel (link) "Посольство РФ в ноте британскому МИДу заявило о непричастности России к «делу Скрипаля»". Kommersant. 13.03.2018. Vaadatud 27.03.2018. "МИД РФ: вещество «Новичок» разработано на Западе", NTV, 17. märts 2018 "Vene saadik Eestis: Skripali juhtumis peaks ootama ekspertide otsust", Postimees, 23. märts 2018 Patrick Wintour, Shaun Walker "Russia expels diplomats in tit-for-tat action over Salisbury attack", The Guardian, 29. märts 2018 "Vene saadik Eestis: Skripali juhtumis süüdistatakse Venemaad tõenditeta", ERR, 23. märts 2018 "Venemaa saadab välja 23 Briti diplomaati". Äripäev. 17.03.2018. Vaadatud 29.03.2018. Laur Viirand, Merili Nael, Anton Aleksejev (28.03.2018). "Venemaa: London peab tõestama, et Skripali ei mürgitanud Briti agendid". ERR. Vaadatud 29.03.2018.{{netiviide}}: CS1 hooldus: mitu nime: autorite loend (link) Merili Nael (29.03.2018). "Lavrov: Venemaa saadab riigist välja 60 USA diplomaati". ERR. Vaadatud 30.03.2018. "Москва высылает десятки европейских дипломатов" (vene). BBC venekeelne teenistus. 30. märts 2018. Vaadatud 30.03.2018. "Moskva ettepanek Skripalide mürgitamise ühiseks uurimiseks lükati tagasi", ERR, 04. aprill 2018 "Zakharova: UK Walks Back Accusations, But Russian Rage and Resentment is Very Real", Youtube, 5. aprill 2018 "Russia: Skripal resettlement akin to 'abduction'.", Sky News, aprill 2018 Viitamistõrge: Rühma "" <references>-siltide vahel oleval <ref>-sildil nimega "PM3" puudub sisu. Amesbury mürgitamised  Sergei ja Julija Skripali mürgitamine – pildid, videod ja helifailid Wikimedia Commonsis